stanford-oval/wikipedia huggingface dataset:
Sagadin kartano
Sagadin historia

Ensimmäinen maininta kartanosta on vuodelta 1449. Vuoteen 1687 asti kartanon omistajia olivat Risebieter-, von dem Berge- ja Duwal-suvut, joiden jälkeen kartanon osti Gideon von Fock. Hänen sukunsa omistuksessa Sagadi pysyi lähes tauotta aina vuoteen 1919. Vuosina 1920–1974 kartanon päärakennuksessa oli koulu.
Fockien aikana kartanossa tehtiin suuria rakennustöitä. Vuosina 1749–1753 valmistui yksikerroksinen herrastalo, jonka julkisivu on Virossa harvinaista rokokoo-tyyliä. Vuonna 1793, Gideon Ernst von Fockin aikoina, päärakennusta laajennettiin siipien suuntaisesti ja sen julkisivu uusittiin uusklassiseen tyyliin. Vuonna 1894 takapuolelle rakennettiin parveke, jonka tyyli on uusrenessanssia. Talon edessä olevan aukion reunoilla olevat sivurakennukset ovat peräisin 1800–1900-lukujen vaihteesta.
Viron tasavallassa tehtiin vuonna 1919 maareformi. Kartanonherra Ernst Fock jäi kuitenkin kartanoon vuokralle, kunnes hän muutti perheineen Saksaan vuonna 1939. Maareformin yhteydessä kartanon herrastaloon sijoitettiin vuonna 1920 koulu, joka toimi vuoteen 1974 asti.
Kunnostus

Vuonna 1977 Rakveren metsätalouslaitos aloitti kymmenen rakennuksen entisöintityöt, jotka kestivät vuoteen 1987. Niiden aikana rakennettiin vanhojen talojen raunioille uusia taloja. Sisustusarkkitehtina oli Leila Pärtelpoeg, joka pyrki säilyttämään vanhan aikakauden hengen ja suunnitteli taloon uusvanhat huonekalut. Lisäksi antiikkihuonekaluja ostettiin eri puolilta Viroa. Huoneiden kattomaalaukset entisöitiin ja ensimmäinen kerros entisoitiin vanhan kartanon 1800–luvun tyyliin. Toiseen kerrokseen perustettiin metsäalan museo. Sagadin kartanossa oli parhaimmillaan 52 rakennusta, joista osa on tuhoutunut. Osa on rakennettu uudestaan ja vanhat rakennukset on entisöity, ja noin 30 rakennusta on edelleen pystyssä.
Nykyisin

Vuodesta 1987 Sagadin kartano on ollut Viron metsähallituksen (vir. Riigimetsa Majandamise Keskus, RMK) hallinnassa. Metsäkeskuksessa on ollut muun muassa hotelli, matkustajakoti ja ravintola. Lisäksi siellä pidetään luontokoulua. Päärakennuksessa on kartanomuseo. Viron metsämuseo on kartanon vaunuvajassa.
Sagadin kartanossa on ranskalaistyylinen puisto, jossa on lampi. Puiston perusti kartanonrouva Eleonore Marie von Fock vuonna 1749. Vuonna 1790 sitä laajennettiin ja muutettiin englantilaistyyppiseksi metsäpuistoksi. Puistossa kasvaa jopa kynäjalava ja tammia, jotka ovat 33 metriä korkeita ja täten korkeimmat Virossa. 1980-luvulla aloitettujen kunnostustöiden yhteydessä puistoa kunnostettiin ja entisen hedelmätarhan tilalle perustettiin vuonna 1985 arboretum, jossa kasvaa yli sata puu- ja pensalajia. Arboretumin alue on 5,1 hehtaaria ja sinne istutetut ulkomaiset lajit ovat suvuittain ja opastauluin varustettuja.
Kuvia

Sagadin kartanon riihi.
Sagadin hotelli.
Sagadin metsämuseo.
Sagadin porttitorni edestä päin.
Aiheesta lisää

Kartanotunnelmaan sukeltaa helpoiten Virossa
Merlin Olsen

Merlin Olsen Pieni talo preerialla -sarjan Jonathan Garveyna vuonna 1977.
Merlin Jay Olsen (15. syyskuuta 1940 Logan, Utah – 11. maaliskuuta 2010 Duarte, Kalifornia) oli yhdysvaltalainen amerikkalaisen jalkapallon pelaaja, pelipaikaltaan puolustuksen sisempi linjamies (engl. defensive tackle). Urheilu-uransa jälkeen hän toimi muun muassa näyttelijänä.
Olsen pelasi Utahin osavaltionyliopiston joukkueessa ennen kuin Los Angeles Rams varasi hänet NFL:ään numerolla kolme vuoden 1962 NFL Draftin ensimmäisellä kierroksella. Hän edusti seuraa koko viisitoistavuotisen  ammattilaisuransa, kaudesta 1962, jolloin hänet palkittiin NFL:n vuoden tulokkaana, kauteen 1976. Hän kuului 1960-luvulla lempinimen ”Fearsome Foursome” saaneeseen puolustuslinjaan yhdessä Rosey Grierin, Deacon Jonesin ja Lamar Lundyn kanssa. Olsen pelasi urallaan 208 NFL:n runkosarjaottelua, joissa hänelle kertyi 915 suoritettua taklausta, mikä oli pitkään Ramsin seuraennätys. James Laurinaitis ylitti ennätyksen vuonna 2015.
Olsen valittiin neljätoista kertaa, vuosina 1963–1976, NFL:n tähdistöotteluun eli Pro Bowliin. Samaan ovat yltäneet hänen lisäkseen hyökkäyksen linjamies Bruce Matthews, pelinrakentaja Peyton Manning ja sisempi laitahyökkääjä Tony Gonzalez. Hänet valittiin myös NFL:n 1960- ja 1970-lukujen tähdistöjoukkueisiin ja vuonna 1994, liigan täyttäessä 75 vuotta, liigan kaikkien aikojen tähdistöjoukkueeseen. Vuonna 1982, muutama vuosi pelaajauransa päättymisen jälkeen, hänet valittiin Pro Football Hall of Famen jäseneksi.
Pelaajauransa jälkeen Olsen toimi amerikkalaisen jalkapallon kommentaattorina aluksi NBC:llä ja myöhemmin CBS:llä. Hän työskenteli myös näyttelijänä muun muassa televisiosarjassa Pieni talo preerialla (Little House on the Prairie), jossa hän esitti Jonathan Garveyn roolia, ja sarjoissa Father Murphy ja Aaron's Way, joissa hän oli pääroolissa.
Olsen oli naimisissa. Hänellä oli vaimonsa Susanin kanssa kolme lasta, kaksi tytärtä ja poika. Hänellä oli myös useita sisaruksia. Heistä kaksi, Orrin ja Phil, pelasivat niin ikään NFL:ssä.
Olsen kuoli 69-vuotiaana mesotelioomaan maaliskuussa 2010. Tauti diagnosoitiin vuonna 2009.
Aiheesta muualla

Merlin Olsen Internet Movie Databasessa. (englanniksi)
Melk

| Melk |
| --- | --- |

 vaakuna
 Melk
 Koordinaatit: 48°14′0″N, 15°21′0″E 
Valtio:  Itävalta
Osavaltio:  Ala-Itävalta
Väkiluku (2016)  (arvio):  5 309 
 
 www.melk.gv.at 
Infobox OKVirheellinen NIMI-arvo: 
Melk on kaupunki Ala-Itävallan osavaltiossa Tonavan varrella. Melkin ja läheisen Krems an der Donaun kaupungin välissä sijaitsee Wachaun laakso.
Kaupunki on tunnettu siellä sijaitsevasta benediktiiniläisten perustamasta Stift Melk -luostarista. Luostari rakennettiin alun perin Babenberg-suvun linnaksi, mutta Itävallan rajakreivi Leopold II luovutti alueen Lambachin benediktiiniläismunkeille vuonna 1089. Nykyinen luostari edustaa barokkityyliä ja on rakennettu vuosina 1702–1736.
Toisen maailmansodan aikaan kaupungissa sijaitsi Mauthausen-Gusenin keskitysleirin alaleiri.
Aiheesta muualla

Kuvia tai muita tiedostoja aiheesta Melk Wikimedia Commonsissa
Romanssi (Maj Karman Kauniiden Kuvien kappale)

| ”Romanssi” Maj Karman Kauniit Kuvat |
| --- | --- | --- |

Singlen tiedot
 Albumilta: Rautaneito
 Julkaistu: 2001
 Tuottaja(t): Ahti Impola, Häiriö
 Tyylilaji: alternative rock
 Kesto: 03.47
 Levy-yhtiö: Megamania
Maj Karman Kauniiden Kuvien muut singlet
| ”Valaiden laulu” 2000 | ”Romanssi” 2001 | ”Rocktähti” 2002 |
Romanssi on alternative rock -yhtye Maj Karman Kauniiden Kuvien single, joka julkaistiin albumilta Rautaneito.
Kappaleet

Romanssi – 3.47
Taivaanvuohi – 3.37
Kun lapset aamulla heräsivät 2001 – 3.10
Kokoonpano

Herra Ylppö – laulu
Häiriö Piirinen – kitara, taustalaulu, äänittäjä
J. Savolainen – rummut
V.V.V. – basso
Kanttori Väyrynen – valot
Kokoonpano > Tuotanto

Ahti Impola – äänittäjä, miksaaja
Häiriö – äänittäjä, miksaaja
Björn Engelmann – masteroija
Aiheesta muualla

Romanssi discogs.com -sivustolla
Maj Karma
| --- | --- |
Studioalbumit:   Kaukana puhelimista  Kaakao  Ääri  Rautaneito  Metallisydän  Sodankylä  Ukkonen  Salama  Peltisydän  101 tapaa olla vapaa 
Muuta:  Diskografia
Romolo Carpi

Romolo Luigi Tullio Carpi (17. maaliskuuta 1886 Genova – tammikuu 1938 Santa Margherita Ligure) oli italialainen köydenvetäjä. Hän kilpaili vuoden 1920 kesäolympialaisissa Antwerpenissä, jossa hän kuului lajissa viidenneksi sijoittuneeseen Italian joukkueeseen.
Meripuolustuspiiri

Meripuolustuspiiri (MERIPP) on valtakunnallinen Maanpuolustuskoulutusyhdistyksen merellistä koulutusta antava maanpuolustuspiiri. Meripuolustuspiirin toiminta-alue kattaa koko Suomen rannikon Torniosta Virolahdelle. 
Meripuolustuspiirin alaisuudessa on kaksi koulutus- ja tukiyksikköä (KOTU). Suomenlahden Meripuolustusosasto (SLMERIPOS) ja Saaristomeren Meripuolustusosasto (SMMERIPOS).
Toiminnan painopiste on sotilaallisessa koulutuksessa, joka painottuu lähinnä laivasto-, rannikkotykistö- ja rannikkojoukkotoimintaan. Lisäksi kurssitarjontaa on myös ympäristövahingon torjunnasta, hätäensiavusta ja turvallisesta liikkumisesta vesillä.
Koulutus- ja tukiyksiköt

Meripuolustuspiiri jakautuu Saaristomeren Meripuolustusosastoon, joka ulottuu Perämeren pohjukasta Hankoniemeen ja Suomenlahden Meripuolustusosastoon, joka ulottuu Hankoniemeltä Suomenlahden pohjukkaan. Koulutusta järjestävät koko Suomen rannikolla Meripuolustusosastot ja niiden alaiset paikallisosastot.
Saaristomeren meripuolustusosaston (SMMERIPOS) muodostavat Perämeren meriosasto, Kokkolan meriosasto, Vaasan meriosasto, Rauman meriosasto sekä Saaristomeren meripuolustusosasto.
Suomenlahden Meripuolustusosaston (SLMERIPOS) muodostavat Hangon meriosasto, Suomenlahden meripuolustusosasto sekä Meri-Karjalan paikallisosasto.
Meripuolustuspiirin paikallisosastot toimivat itsenäisesti Meripuolustusosastojen päälliköiden alaisuudessa ja saavat tukensa Puolustusvoimien meripuolustusalueilta, sotilaslääneiltä ja toiminta-alueensa kunnilta. Paikallisosaston toimintaa johtaa paikallisosaston päällikkö apunaan johtoryhmä, sekä paikallisosaston varapäällikkö ja -pursimies.
Paikallisosastojen toiminta-alueet eivät rajoitu kunnanrajoihin, vaan kattavat koko Suomen rannikon mukaillen rannikkoon rajoittuvien maanpuolustuspiirien rajoja.
Piiripäälliköt

MERIPP:n nykyinen piiripäällikkö on Henrik Nysten (2011 -).
Aiheesta muualla

n Maanpuolustuskoulutusyhdistykse Meripuolustuspiiri[vanhentunut linkki]
Rööperi

Rööperi voi viitata johonkin seuraavista:
Punavuori eli Rööperi, Helsingin kaupunginosa
Rööperi, Aleksi Mäkelän elokuva vuodelta 2009
”Rööperiin”, musiikkikappale
Rööperiin, Pepe Willbergin kokoelma-albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rööperi”, voi hakea sivunnimihaulla, laajalla sivunnimihaulla tai tekstihaulla.
Milja

| Milja |
| --- | --- |
Nimipäivä:   
– suomenkielinen:  19. toukokuuta
– ruotsinkielinen:  –
– ortodoksinen:  16. syyskuuta
Muunnelmia:  Milaja, Miilia
Vastineita eri kielissä:  –
Nimen alkuperä:  nimi Milja tulee nimestä Emilia.
Infobox OKNimi-testi OK: 
Milja on suomalainen naisen etunimi. Se on johdettu nimestä Emilia.
Vuoden 2019 loppuun mennessä Digi- ja väestötietoviraston tietojen mukaan 7 206 tyttöä on saanut nimekseen Miljan.
Tunnettuja Miljoja

Milja Aarnio (1923–2011), taiteilija
Milja Heino (s. 1982), thainyrkkeilijä
Milja Kaunisto (s. 1976), musiikintekijä, laulaja, sanoittaja ja kirjailija
Milja Kuikka (s. 1984), pika- ja aitajuoksija
Milja Köpsi (s. 1976), ohjelmoija ja teknologia-alan vaikuttaja
Milja Laurila (s. 1982), valokuvataiteilija
Milja Piesanen (s. 2000), lentopalloilija
Milja Saari, tasa-arvopolitiikan tutkija
Milja-Maria Saarikoski (s. 1999), salibandyn pelaaja
Milja Sarkola (s. 1975), teatteriohjaaja ja näytelmäkirjailija
Milja Thureson (s. 1994), pikajuoksija
Milja Viita (s. 1974), kuvataiteilija
Romanshorn

| Romanshorn |
| --- | --- |
 Romanshorn on Bodenjärven rantakaupunki.
 vaakuna
 Romanshorn sijaitsee Koillis-Sveitsissä Saksan-vastaisella rajalla.
 Koordinaatit: 47°34′N, 9°22′E 
Valtio:  Sveitsi
Kantoni:  Thurgau
Hallintoalue (Bezirk):  Arbonin alue
Pinta-ala:  
 – Kokonaispinta-ala:  8,73 km²
Korkeus:  396–443 m
Väkiluku (joulukuu 2018)  (vakinaiset asukkaat):  11 165
 – Väestötiheys:  1 279 as./km²
 
 www.romanshorn.ch 
Infobox OKVirheellinen NIMI-arvo: 
Romanshorn on kaupunki Koillis-Sveitsissä, Thurgaun kantonissa. Kaupungissa on runsaat 11 000 asukasta.
Sijainti

Romanshorn sijaitsee Mittellandin tasankoalueella, Bodenjärven lounaisrannalla.
Liikenne

SBB:n rautatiet Winterthurista, Rorschachista ja Kreuzlingenistä sekä SOB:n rautatie Sankt Gallenista yhdistyvät Romanshornin asemalla.
Romanshornista on autolauttayhteys Bodenjärven yli Saksaan, Friedrichshafeniin.
Liikenne > Historiaa

Romanshornista kehittyi liikenteen solmukohta 1800-luvun jälkipuoliskolla, kun kantoni rakensi Bodenjärven rantaan sataman. Tällöin muun muassa postin kuljetus Koillis-Sveitsistä Schwabenin alueelle alettiin hoitaa höyrylaivalla Romanshornista. Rautatie Zürichiin valmistui vuonna 1855, ja puhelinkaapeliyhteys järven poikki avattiin seuraavana vuonna. Romanshornista oli junalauttayhteys Lindauhun vuosina 1869–1976. Autolauttaliikenne Saksaan alkoi vuonna 1945 ja jatkuu edelleen.
Aiheesta muualla

Kuvia tai muita tiedostoja aiheesta Romanshorn Wikimedia Commonsissa
Trösch, Erich: Romanshorn (Sveitsin historiallisen tietosanakirjan artikkeli) Historisches Lexikon der Schweiz (HLS).  5.1.2012. Bern:  Stiftung HLS. (saksaksi), (ranskaksi), (italiaksi)
Mid90s

| Mid90s |
| --- | --- |

Ohjaaja:  Jonah Hill
Käsikirjoittaja:  Jonah Hill
Tuottaja:   Scott Rudin  Eli Bush  Ken Kao  Jonah Hill  Lila Yacoub  Mikey Alfred 
Säveltäjä:   Trent Reznor  Atticus Ross 
Kuvaaja:  Christopher Blauvelt
Leikkaaja:  Nick Houy
Pääosat:   Sunny Suljic  Lucas Hedges  Na-Kel Smith  Olan Prenatt  Gio Galicia  Ryder McLaughlin  Alexa Demie  Katherine Waterston 
Valmistustiedot
Valmistusmaa:  Yhdysvallat
Tuotantoyhtiö:   A24  Waypoint Entertainment  Scott Rudin Productions 
Levittäjä:  A24
Ensi-ilta:   2018-9-99. syyskuuta 2018 (TIFF)  2018-10-1919. lokakuuta 2018 (Yhdysvallat)  
Kesto:  85 minuuttia
Alkuperäiskieli:  englanti
Budjetti:  1,7 miljoonaa dollaria
Tuotto:  9,3 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Mid90s (tyyliteltynä mid90s) on vuonna 2018 ensi-iltansa saanut yhdysvaltalainen draamakomediaelokuva, jonka on ohjannut ja käsikirjoittanut Jonah Hill. Elokuva on Hillin debyyttiohjaus, ja se perustuu Hillin omiin lapsuuden kokemuksiin 90-luvun puolivälissä. Elokuvan pääosia esittävät Sunny Suljic, Lucas Hedges ja Katherine Waterston, ja se kertoo 13-vuotiaasta Stevie-pojasta, joka alkaa viettämään aikaa vanhempien skeittaajapoikien kanssa 90-luvun Los Angelesissa.
Mid90s sai maailmanensi-iltansa Toronton elokuvajuhlilla 9. syyskuuta 2018. Se sai positiivisen vastaanoton kriitikoilta.
Näyttelijät

| 0 | 1 | 2 |
| --- | --- | --- |
|  Sunny Suljic  | … |  Stevie ”Kärtsä”   |
|  Na-Kel Smith  | … |  Ray   |
|  Olan Prenatt  | … |  ”Vittupaska”   |
|  Lucas Hedges  | … |  Ian, Stevien isoveli   |
|  Katherine Waterston  | … |  Dabney, Stevien ja Ianin äiti   |
|  Gio Galicia  | … |  Ruben   |
|  Ryder McLaughlin  | … |  ”Nelosluokka”   |
|  Alexa Demie  | … |  Estee   |
|  Jerrod Carmichael  | … |  vartija   |
|  Harmony Korine  | … |  Dabneyn seksikumppani   |
|  Del the Funky Homosapien  | … |  koditon mies #1   |
|  Chad Muska  | … |  koditon mies #2   |
Aiheesta muualla

Virallinen sivusto (englanniksi)
Mid90s Internet Movie Databasessa (englanniksi)
Rubén Pardo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Rubén Pardo Gutiérrez
Syntymäaika: 22. lokakuuta 1992 (ikä 31)
Syntymäpaikka: Logroño, Espanja
Pelipaikka: keskikenttäpelaaja
Pituus: 182 senttimetriä
Seura
Seura: Leganés
Junioriseurat
: Real Sociedad
Seurat
| Vuodet | Seura | O | (M) |
| 2010–2012 | Real Sociedad B | 37 | (1) |
| 2011– | Real Sociedad | 96 | (5) |
| 2017 | → Betis |  |  |
 Seurajoukkueuran tilastot kattavat vain kansalliset sarjat, päivitetty 5. huhtikuuta 2015.
Rubén Pardo Gutiérrez (s. 22. lokakuuta 1992 Logroño, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Leganésia, jonka omistukseen hän siirtyi elokuussa 2021 pelattuaan seurassa jo sitä ennen yhden kauden lainalla. Pardo on pelipaikaltaan keskikenttäpelaaja.
Seurajoukkueura

Pardo pelasi ensimmäisen ottelunsa Real Sociedadin reservijoukkueessa kaudella 2009–2010, kun se pelasi Tercera Divisiónissa.
30. lokakuuta 2011 hän teki ensiesiintymisensä seuran edustusjoukkueessa ottelussa Real Madridia vastaan.
Aiheesta muualla

Rubén Pardon esittely Real Sociedadin virallisella sivustolla (espanjaksi)
Rubén Pardon tilastot BDFutbol-sivustolla (englanniksi)
Melon Dezign

Jäljitelmä Melon Dezignin logosta
Melon Dezign on tanskalainen vuonna 1991 perustettu Amigalla ja myöhemmin PC:llä vaikuttanut demoskeneryhmä.[lähde? ] Melonia pidetään yhtenä ensimmäisistä ryhmistä, jotka keskittyivät demojen tyyliin ja suunnitteluun vähintään yhtä antaumuksellisesti kuin niiden ohjelmakoodin tekniseen hiomiseen. Ryhmä antoikin paljon tyylillisiä vaikutteita myös muille ryhmille etenkin Amigalla mutta myös PC:llä.
Aiheesta muualla

Melon Dezign Pouet.net-sivustolla (englanniksi)
Melon Dezign Exotica-wikissä (englanniksi)
Meritorjunta

Yhdysvaltalainen Sea Skua -mallin meritorjuntaohjus
Meritorjunta on vihollisten sotilaallisten merialusten torjumista. Se voi kohdistua niin merenpinnan päällisiin, kuin meren alaisiin aluksiin. Pinnanalainen alus on yleensä sukellusvene. Meritorjunnassa voidaan käyttää laivastoalusten ohella: lähinnä merimaaliohjuksia, rannikkopattereita tykistön roolissa kuin myös lentokoneita. Rannikkopatteristo voi olla myös liikkuva, jolloin lähinnä telahaupitsit voisivat tulla kyseeseen tässä tehtävässä, Lentokoneisiin, ohjusveneeseen tai rannikon puolustusasemaan voi olla asennettuna meritorjuntaohjus. Näistä tunnetuimpia on Falklandin sotaan liittynyt, ranskalaisvalmisteinen Exocet-ohjus.
Aiheesta muualla

http://merivoimat.fi/kalustokuvastot (Arkistoitu – Internet Archive)
https://saab.com/fi/region/finland/news-and-press-releases/news-and-press-releases/2016/rbs15-meritorjuntaohjusjarjestelma-palasi-ajoneuvolaveteille-ruotsissa/
Markku Penttinen

| Markku Penttinen |
| --- | --- |
 Markku Penttinen 2005. Kuvaaja Erkki Oksanen (Luke).
Henkilötiedot
Syntynyt: 12. toukokuuta 1944 (ikä 80) Pielavesi
Ammatti:  liiketaloustieteiden tutkija, dosentti ja professori
Vanhemmat:  Terho ja Anneli Penttinen s. Hela
Puoliso:  Tarja Penttinen s. Kari
Kirjailija
Äidinkieli: suomi
Tuotannon kieli: pääasiassa englanti, suomi
Aikakausi:  1978‒
Aiheet:  Metsätalous ja tuotantotalous
Esikoisteos:  Bestimmung der Porenverteilung aus physikalischen Adsorbtionsisothermen. Teil III: Datenverarbeitungsprogramm für die Schlitzporenverteilung 1970  The demand for money by firms : a steady state analysis using bilateral exponential distribution. 1978
Pääteokset:  Portfolio management and the competitiveness of forest ownership
Muuta tietoa
 Vänrikki, Suomen leijonan ritarikunnan ritari 
Aiheesta muualla
Löydä lisää kirjailijoitaKirjallisuuden teemasivulta
Markku Juhani Penttinen (s. 12. toukokuuta 1944 Pielavesi) on liiketaloustieteiden tutkija, dosentti ja professori.
Perhetaustat

Markku Penttinen syntyi maanviljelijä, metsäteknikko Terho ja kansakoulunopettaja Anneli (s. Hela) Penttisen perheen esikoisena Pielavedellä.
Markku Penttinen avioitui Tarja Karin kanssa 1967. Tarja Penttinen päätyönään on hoitanut Suomalaisen kirjakaupan myyntipäällikön tehtävää. Penttisen perheen lapset ovat Hannu (1967) ja Anne (1969).
Mainittakoon, että Markku Penttisen äidin isä oli säveltäjä Martti Hela ja eno merentutkimuslaitoksen ylijohtaja Ilmo Hela.
Opinnot

Markku Penttisen koulunkäynti alkoi Pielaveden Laukkalassa 1949 ja jatkui Pielaveden yhteiskoulussa 1954. Perhe muutti Kiuruvedelle 1956. Penttinen pääsi ylioppilaaksi Kiuruveden yhteislyseosta 1963. Opinnot jatkuivat Helsingin yliopiston matemaattis-luonnontieteellisessä tiedekunnassa pääaineenaan sovellettu matematiikka. Filosofian maisteriksi hän valmistui 1969. IBM:n koulutuskeskuksissa eri maissa Penttinen opiskeli 1968‒1983. Hän oli yhteistyössä muun muassa IBM:n ja RAND Corporationin kanssa tehdessään Pro gradu -tutkielmaa varaosien varasto-optimoinnista Puolustuslaitoksessa. Tutkielma otettiin välittömästi Sotakorkeakoulun opetusmateriaaliksi.
Markku Penttisen muita opintoja:  Helsingin konservatoriossa hän opiskeli kontrapunktia ja säveltämistä instrumenttinaan piano 1970‒1974. Carnegie Mellon -yliopistossa Pittsburghissa hän suoritti lineaarisen optimoinnin kurssin 1971. Helsingin yliopistossa hän jatko‒opiskeli tilastotiedettä ja valmistui valtiotieteen lisensiaatiksi 1974. Kauppatieteiden tohtoriksi Penttinen väitteli Vaasan yliopistossa 1983, aihepiirinä rahoitus. Yksityismetsätalouden koulutukseen Keskusmetsälautakunta Tapiossa Penttinen osallistui 1983‒1986. Johtamista, erityisesti henkilöstön johtamista hän opiskeli yrityksissä Rastor, Insinöörijärjestöjen koulutuskeskus, AIESEC, SEFEK, Yritysvalmennus ja Pellervo vuosina 1983‒1993. Ohjelmisto‒ ja internettuotekehitysopintoja Penttisellä on Helsingin yliopistosta 2000‒2003. Aikuiskasvatustieteen approbatur-oppimäärän Helsingin yliopistossa hän suoritti 2005 sekä samana vuonna Auktorisoitu Business Mentor -tutkinnon Helsingin kauppakorkeakoulussa. Joensuun yliopistossa Penttinen väitteli Maatalous- ja metsätieteiden tohtoriksi metsätalouden liiketieteestä 2007. Väitöskirjan ohjaajan koulutus toteutui 2011 Uppsalan yliopistossa.
Pätevyydet

Markku Penttinen on pätevöitynyt Metsätalouden laskentatoimen ja rahoituksen dosentiksi, Helsingin yliopisto 1996, Metsätalouden liiketieteen professoriksi, Helsingin yliopisto 2001, Liiketaloustieteiden professoriksi, Metla 2002, Maaseutuyrittäjyyden professoriksi, Helsingin yliopisto 2004, sekä Liiketaloudellisen metsäekonomian dosentiksi, Joensuun yliopisto 2009.
Työura

Markku Penttisen työskenteli Puolustuslaitoksen tietokonekeskuksessa Helsingissä tutkijana ja tutkimusryhmän johtajana 1968‒1970 ja sittemmin Helsingin yliopistossa valtiotieteellisessä tiedekunnassa systeemisuunnittelijana 1970‒1974. IBM:llä Penttinen toimi systeemi- ja taloussuunnittelijana 1974‒1981 sekä yrityssuunnittelijana 1982‒1983. Vaasan yliopistossa Penttinen oli tietojenkäsittelyopin apulaisprofessorina 1977‒1978. Keskusmetsälautakunta Tapion tietojärjestelmäpäällikkönä hän oli 1983‒1986 sekä Uusi Suomi Oy:n liiketoiminnan kehityspäällikkönä ja uusien liiketoimintojen kehitysjohtajana 1987‒1989. Metlan erikoistutkijana, Senior Forest Economist, Markku Penttinen on toiminut 1989‒2008 sekä Metlan tietojenkäsittelyn johtoryhmän jäsenenä 2007‒2008. Vierailevana tiedemiehenä Penttinen oli Wienissä (Universität für Bodenkultur, Forstliche Bundesversuchsanstalt) sekä Laxenburgissa (IIASA) vuonna 1991. Tuotantotalouden professorina Lappeenrannan teknillisessä yliopistossa Penttinen toimi 1992‒1993. Vierailevana professorina hän oli Münchenissä (TUM School of Management) 2005. Metsäkeskus Tapiossa Penttinen oli metsätalouden luonto- ja laaturyhmän jäsenenä 1996–2009 sekä erikoistehtävissä 2002–2003. Markku Penttinen on toiminut laskentatoimen ja rahoituksen professorina University of Gävlessä vuodesta 2008.
Tutkijana Markku Penttinen on osallistunut hankkeisiin Suomen metsäsektorin pitkän tähtäyksen strategiat, Suomen metsäsektorin suhdannekatsaus, Metsätilastollinen tietopalvelu  ja Metsätalouden mallintaminen ja analyysit.
Hankkeen vetäjänä Penttinen on toiminut tutkimuksissa Metsätalouden ja puutuoteteollisuuden kilpailukyky, Metsänomistajien liiketaloudellinen päätöksenteko sekä Metsätalouden kannattavuus.
Penttisen vastuualueena Metlassa on ollut Metsäsektorin yritysten johtaminen ja liiketalous. Tutkimuksissa on ollut Puunhankinnan palveluliiketoiminnan kannattavuuden kehittäminen 2006‒2009 yhteistyössä Koneyrittäjien liiton kanssa. Tutkijana Penttinen on työstänyt tutkimukset Metsätalouden kannattavuus ja puuntuotannon taloudellinen optimointi ja Puunhankinnan logistiikka ja teknologisen innovaatiot.